b'\n_START_ARTICLE_\n\xc2\xabFire salmer\xc2\xbb\n_START_PARAGRAPH_\n\xc2\xabFire salmer frit efter gamle norske kirkemelodier\xc2\xbb ofte kun omtalt som \xc2\xabFire salmer\xc2\xbb, er et musikkverk for blandet kor a cappella og barytonsolo, av Edvard Grieg (opus 74). Verket som var komponistens siste, ble skrevet i 1906 og utgitt i 1907. \xc2\xabFire salmer\xc2\xbb er bygget over gamle norske folketoner fra samlingen til Ludvig Mathias Lindeman._NEWLINE_Tre av salmene ble til p\xc3\xa5 Troldhaugen sommeren 1906. Den siste av dem, som i den endelige rekkef\xc3\xb8lge ble den f\xc3\xb8rste (\xc2\xabHvad est du dog skj\xc3\xb8n\xc2\xbb), ble til p\xc3\xa5 Hotel Westminster i Kristiania. Grieg bodde p\xc3\xa5 hotellet fra september 1905 til april 1906, og fra oktober 1906 til april 1906 _NEWLINE_Verket ble tilegnet kapellan Johann A. Budtz Christie, en jevnaldrende, fjern slektning av Grieg.'